În contextul bancar, consultantul financiar Victor Apetrei a oferit mai multe informații pentru românii cu rate la bancă. El spune că este vorba despre "un truc perfect legal", prin care poți scădea imediat dobânda.
Astfel, Victor Apetrei susține că a reușit să-i obțină unui client o oferă cu o dobândă care îi scădea rata lunară cu 650 de lei. Totodată, perioada de credit era aceeași, spune el.
Concret, clientul respectiv plătea mai puțini bani până la finalul creditului.
În afirmaţiile sale, "Dacă ai credit la bancă, uite aici un truc perfect legal, prin care să-și scazi imediat dobânda. Am descoperit treaba asta din greșeală, împreună cu un client de-al meu, căruia îi făceam o cerere de refinanțare, asta pentru că dobânda pe care o plătea la banca lui actuală era mult peste media pieței.
I-am obținut acestui client al meu o ofertă de la o bancă, competitoare, cu o dobândă avantajoasă care îi scădea cu 650 de lei rata lunară, păstrându-i accesași perioadă de credit. Deci îl ajuta, practic, să plătească mult mai puțini bani până la finalul creditului", a susținut el, într-un videoclip publicat pe Instagram.
Banca ar fi intervenit când a solicitat transferul
De asemenea, consultantul spune că banca a intervenit în momentul în care clientul a solicitat transferul. Mai precis, i-a făcut o ofertă similară celei de la alta bancă, dorind să își păstreze clientul, susține consultantul.
Astfel, acesta nu a fost nevoit să suporte din nou costurile de dosar sau să treacă prin birocrația semnării multiplelor acte.
În plus consultantul spune că a obținut aceeași dobândă, la fel de avantajoasă, fără a fi nevoie să migreze între bănci.
În explicaţiile sale, "Atunci când clientul meu a mers să solicite transferul, s-a întâmplat ceva interesant! Banca la care era deja client i-a făcut o ofertă similară celei de la alta bancă, dorind să își păstreze clientul.
Astfel, acesta nu a fost nevoit să suporte din nou costurile de dosar sau să treacă prin birocrația semnării multiplelor acte. Practic, a obținut aceeași dobândă, la fel de avantajoasă, fără a fi nevoie să migreze între bănci, pur și simplu pentru că și-a exprimat dorința de a părăsi instituția actuală.
Și la finalul zilei, rata sa s-a redus cu 650 de lei. Deci, dacă ai un credit ipotecar și nu vrei să te complici cu transferuri de la o bancă la alta, dar dorești să îți reduci cheltuielile, iată ce poți face", a a mai spus el.
Este nevoie de doar doi pași ca să-ți reduci ratele la bancă
În precizările consultantului, acesta susţine că ar fi nevoie de doar doi pași ca să-ți reduci ratele la bancă.
În primul rând, trebuie să-i spui băncii la care ai creditul că ai găsit o oferă mai bună, cu 5,8% dobândă fixă și că vrei să te muți.
În al doilea rând, susține consultantul, există șanse mai să primești un telefon de la banca la care ești. Aceasta îți va oferi aceeași ofertă sau poate un pic mai bună, ca să nu pleci.
Băncile au foame foarte mare, de clienţi, în perioada asta, spune el. Astfel, încearcă să capete fiecare cât mai mult din cota de piață a clienților pe credite.
Aşadar, "Pasul 1: Spune-i băncii la care ai creditul că ai găsit o oferă mai bună, cu 5,8% dobândă fixă și că vrei să te muți.
Pasul 2: Ia acasă cererea și până diseară sau până a doua zi lucrătoare, șansele sunt că vei primi un telefon de la banca la care ești.
Îți vor oferi aceeași ofertă sau poate un pic mai bună, ca să nu pleci de la ei. Băncile au foame foarte mare în perioada asta și încearcă să capete fiecare cât mai mult din cota de piață a clienților pe credite", a conchis consultantul.
Sursa: www.capital.ro